recursal/SuperWikiNEXT-32B huggingface dataset:
**Rock Star Supernova** (tai Rockstar Supernova), lyhennettynä RSS on vuonna 2006 perustettu hard rock -vaikutteinen superyhtye, joka hajosi vuonna 2008 ja jäi väliaikaiselle tauolle. Yhtye palasi konserttilavoille 2008 marraskuussa.

Yhtyeen jokainen jäsen on soittanut myös aikaisemmin jossain toisessa yhtyeessä: Tommy Lee on soittanut Mötley Crüessa vuosina 1981-1999, 2000-2007 ja 2008, Jason Newsted on soittanut Metallicassa 1986-2001, Flotsam and Jetsamissa vuosina 1983-1986 ja Voivodissa koko yhtyeen olemassaolon ajan, Gilby Clarke on soittanut Guns N' Rosesissa vuosina 1991-1994 ja laulaja Lukas Rossille yhtye on uransa ensimmäinen.

Historia
--------

Rock Star Supernova perustettiin vuonna 2006. Yhtyeen perustajajäsenet olivat Tommy Lee ja Gilby Clarke. Myöhemmin yhtyeeseen tulivat mukaan laulaja Lukas Rossi ja basisti Jason Newsted. Vuonna 2006 yhtye julkaisi debyyttialbuminsa, *Rock Star Supernovan*, joka on myynyt kohtalaisen hyvin. Esikuvikseen yhtye mainitsee Kissin, W.A.S.P.in ja jäsenien vanhat yhtyeet Metallican, Guns N' Rosesin ja Mötley Crüen. Debyyttilevyltä julkaistiin kuusi singleä. Vuonna 2008 yhtye ilmoitti, että jää tauolle koska Tommy Lee siirtyy tekemään uutta studioalbumia Mötley Crüen kanssa. Yhtye soittaa joitakin keikkoja, vaikka onkin tauolla. Rumpuosuuksista vastaa keikoilla Guns N' Rosesin entinen rumpali Matt Sorum.

Diskografia
-----------

### Albumit

* Rock Star Supernova (2006, albumi)

### Singlet

* Leave the Lights On (2006, single)
* Be Yourself (and 5 other Clichles) (2006, single) Promo
* It's All Love (2006, single) Promo
* Can't Bring Myself to Light This Fuse (2007, single)
* Underdog (2007, single)
* Headspin (2007, single)

Aiheesta muualla
----------------

* Rock Star Supernova Discogsissa.  (englanniksi)
Dango Ouattara tammikuussa 2023.
**Dango Aboubacar Faissal Ouattara** (s. 11. helmikuuta 2002 Ouagadougou) on burkinafasolainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Bournemouthia ja on pelannut aiemmin Ranskan Ligue 1:ssä. Hän on pelannut Burkina Fason maajoukkueessa vuodesta 2021 alkaen.

Ouattara edusti kotimaassaan Majesticia. Hän siirtyi ranskalaisseura Lorientiin kesällä 2020 ja nousi sen edustusjoukkueeseen syksyllä 2021. Hän pelasi kaudella 2021–2022 Ligue 1:ssä 25 ottelua, joista seitsemän ottelua avauskokoonpanossa, ja teki maalin huhtikuussa Metziä vastaan. Kaudella 2022–2023 hän pelasi Ligue 1:ssä 18 ottelua, jotka kaikki avauskokoonpanossa, ja teki kuusi maalia, joista neljä ensimmäistä syyskuussa neljässä peräkkäisessä liigaottelussa.

Ouattara siirtyi tammikuussa 2023 englantilaisseura Bournemouthiin. Hän pelasi loppukauden aikana 19 valioliigaottelua, joista 15 ottelua avauskokoonpanossa, ja teki huhtikuussa vierasottelussa Tottenhamia vastaan 2–3-voittomaalin lisäajalla.

Ouattara pelasi Burkina Fason maajoukkueessa ensimmäisen kerran joulukuussa 2021 ystävyysottelussa Mauritaniaa vastaan. Hän teki tammikuussa 2022 Afrikan-mestaruuskilpailujen puolivälierässä Tunisiaa vastaan ottelun ainoan maalin, mutta hänet ajettiin ulos kentältä 82. minuutilla eikä hän saanut pelata välierässä eikä pronssiottelussa, jotka molemmat Burkina Faso hävisi. Ouattara on pelannut kesäkuun 2023 loppuun mennessä 14 maaottelua ja tehnyt niissä kuusi maalia, avausmaalinsa jälkeen kesäkuussa 2022 Afrikan-mestaruuskilpailujen karsinnassa yhden Kap Verdeä ja kaksi Swazimaata vastaan, marraskuussa 2022 yhden Norsunluurannikkoa vastaan sekä maaliskuussa 2023 yhden Afrikan-mestaruuskilpailujen karsinnassa Togoa vastaan.

Lähteet
-------

1. 1 2 3 4  Dango Ouattara Transfermarkt-sivustolla (englanniksi)

Bournemouth – Englannin Valioliiga

* 1 Travers
* 2 Fredericks
* 3 Stephens
* 4 Cook
* 5 Kelly
* 6 Mepham
* 7 Brooks
* 8 Lerma
* 9 Solanke
* 10 Christie
* 11 Ouattara
* 12 Randolph
* 13 Neto
* 14 Rothwell
* 15 Smith
* 16 Tavernier
* 17 Stacey
* 18 Viña
* 19 Stanislas
* 21 Moore
* 22 Traorè
* 24 Semenyo
* 25 Senesi
* 27 Zabarnyi
* 29 Billing
* 32 Anthony
* 33 Zemura
* Manageri O'Neil
**Simoploiri** on suomalainen EP-levy vuodelta 1969. Sen a-puolen kaksi kappaletta esittää Simo Salminen. B-puolen kaksi kappaletta esittää Vesa-Matti Loiri. EP:n molemmat puolet oli julkaistu seitsentuumaisina singleinä vuonna 1968.

"Politiikkalaulun" sävelsi Jaakko Salo ja sanoitti Jukka Virtanen. "Tenkka-tenkka-poon" sanoitti Virtanen. Molemmat kappaleet sovitti Salo ja niitä säestää Jaakko Salon orkesteri.

"Saiskos pluvan?" on suomenkielinen versio Earl Scruggsin sävelteoksesta "Foggy Mountain Breakdown". "Voiku onnistus"" on suomenkielinen versio sävelteoksesta "Rock Around the Clock". Molemmat sanoitti Pertti Reponen.

Kappaleet
---------

### A-puoli

1. Politiikkalaulu – 2.40
2. Tenkka-tenkka-poo – 3.15

### B-puoli

1. 
2. Saiskos pluvan? – 2.14
3. Voiku onnistus! – 2.14

Tuotanto
--------

* Jouko Ahera – äänittäjä

Lähteet
-------

1. ↑  Simo Salminen (2), Jaakko Salon Orkesteri – Politiikkalaulu / Tenkka-Tenkka-Poo *Discogs.com*. Viitattu 28.8.2022. (englanniksi)
2. ↑  Vesa-Matti Loiri – Saiskos Pluvan? *Discogs.com*. Viitattu 28.8.2022. (englanniksi)
3. 1 2  Simo Salminen (2), Vesa-Matti Loiri – Simoploiri *Discogs.com*. Viitattu 28.8.2022. (englanniksi)
Simpeleen työväentalo rakenteilla 1910-luvulla
**Simpeleen Paperin ammattiosasto 25:n Kansantalo** sijaitsee Rautjärven kunnassa Simpeleellä.

Historia
--------

Ensimmäinen Simpeleelle valmistunut työväentalo paloi vuonna 1915. Nykyisen talon rakentaminen aloitettiin jo vuonna 1916, ja talon vihkiäiset pidettiin vuoden 1917 vappuna. Talon rakentaminen rahoitettiin Paperiosaston omalla rahoituksella ja PSP:n lainalla. Rakentaminen tehtiin talkoilla. Taloa käytettiin sisällissodan aikana punaisten pääpaikkana, kun kokoonnuttiin rintamalle lähtöön. Talvella 1918 valkoiset takavarikoivat talon, ja se oli takavarikoituna noin vuoden.

Rakennus
--------

Talo on hirsirunkoinen, ja ulkovuoraus on lautaa. Katteena on pelti. Sisäseinät ovat alaosaltaan paneelia ja yläosaltaan pahvia. Sisäkatto on paneelia. Alkuperäinen uunilämmitys on vaihdettu keskuslämmitykseen vuonna 1977. Vesijohto ja viemäri on asennettu vuonna 1973 ja wc vuonna 1974. Yksi kuisteista on purettu vuonna 1973.

Talossa on juhlasali näyttämöineen, ravintola, keittiö, kokoushuone, arkistotiloja, varastoja, eteinen sekä kahden huoneen ja keittiön asunto.

Toimintaa työväentalolla
------------------------

Talossa on järjestetty kokouksia, nuorisotoimintaa, tansseja, juhlia ja elokuvia.(1982)

Lähteet
-------

1. 1 2 3 4 5 6  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.

Aiheesta muualla
----------------

* Paperiliiton Simpeleen osasto 25 *paperiliitto.fi*. Viitattu 13.2.2023.
Petit Saint VincentSaaren sijainti Pohjois-Grenadiineilla

|  |  |
| --- | --- |
| Muut nimet | 
"PSV" |
| Sijainti | 
Saint Vincent ja Grenadiinit |
| Saariryhmä | 
Pohjois-Grenadiinit |
| Korkein kohta | 
38 mView and modify data on Wikidata  |
| Pinta-ala | 
0,5 km² |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Petit Saint Vincent** (**"PSV"**) on Pohjois-Grenadiinien saariryhmään kuuluva pieni saari. Se on Saint Vincent ja Grenadiinien saarivaltion eteläisin saari Karibianmerellä ja saanut nimensä maan pohjoisosan pääsaaresta Saint Vincentistä. Petit Saint Vincent on kooltaan vain 0,5 neliökilometriä, ja saari on kokonaan ylellisen lomakeskuksen käytössä. 22 bungalowista muodostuva lomakeskus kuuluu Small Luxury Hotels of the World -ketjuun, ja maksimissaan 44:ää lomailijaa palvelee noin 80-henkinen työvoima.

Syväsatamaa tai lentokenttää ei ole, joten saarelle pääsee vain veneillä. Lähin lentokenttä on Union Islandilla, josta lomakeskuksen veneet hakevat vieraat.

Historiaa
---------

Vuonna 1962 Yhdysvaltojen ilmavoimien palveluksesta vapautuneet Haze Richardson ja Doug Terman aloittivat veneiden chartertoiminnan Karibianmerellä. Sen puitteissa he tapasivat ohiolaisen H. W. Nicholsin, joka etsi sopivaa saarta eksklusiivisen lomaparatiisin perustamiseksi. He löysivät lopulta asumattoman Petit Saint Vincentin saaren ja onnistuivat ostamaan sen viereisellä Petite Martiniquen saarella asuvalta rouvalta ja perustivat kolmistaan yhtiön saaren kehittämiseksi.

Saaren arkkitehdiksi löytyi ruotsalainen Arne Hasselqvist, joka oli mukana myös läheisen Mustiquen saaren suunnittelussa. Vähitellen muut yhtiökumppanit myivät saaren kokonaan Haze Richardsonin omistukseen.

Vuonna 2010 Richardson myi saaren Robin Patersonille ja Philip Stephensonille, jotka ovat jatkaneet lomaparatiisin ylläpitoa ja kehittämistä.

Kuvagalleria
------------

Lähteet
-------

1. 1 2  Cameron, Sarah: "Petit Saint Vincent", *Caribbean Islands, 17th edition*, s. 788. Footprint, 2007. ISBN 978 1 904777 97 7.  (englanniksi)
2. 1 2 3  Petit St. Vincent resort began with hard work and a bold vision, petitstvincent.com, viitattu 9.9.2015.

Aiheesta muualla
----------------

* Kuvia tai muita tiedostoja aiheesta **Petit Saint Vincent** Wikimedia Commonsissa

* Lomakeskuksen verkkosivusto

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Petit Saint Vincent
**Riistaveden kirjasto** tai **Riistaveden lähikirjasto** on Kuopion Riistaveden pitäjän Melalahden taajamassa sijaitseva yleinen kirjasto. Se on osa Kuopion kaupunginkirjastoa.

Riistavedellä kirjojen lainaus sai alkunsa vuonna 1924 Melalahden vanhalla koululla. Kunnan oma kirjasto perustettiin vuonna 1929, ja lainaustoiminta käynnistyi varsinaisesti saman vuoden marraskuussa. Nykyinen kirjastorakennus on rakennettu alkujaan muuhun tarkoitukseen 1920-luvulla.

Riistavedellä etenkin nykyisen kirjaston naapurina sijainneessa aiemmassa Melalahden koulussa (alakoulu), sekä jossain määrin myös Riistaveden koululla (aiempi yläkoulu, nykyinen Riistaveden yhtenäiskoulu) oli kärsitty huonosta sisäilman laadusta. Alkukesästä 2020 Kuopion kaupunginhallitus päätti rakennuttaa uudisrakennuksen yhtenäiskoululle, joka sijoittuisi aiemman Riistaveden koulun (nykyisen Riistaveden yhtenäiskoulun) tontille. Vuonna 2023 valmistuvaksi suunnitellun uudisrakennuksen yhteyteen rakennettaisiin palvelukeskus tai muunlaiset uudet tilat ainakin kirjastolle ja nuorisotoimelle. Toiveissa on esimerkiksi pystyä tuolloin laajentamaan kirjaston aukioloaikoja itsepalvelukirjaston avulla.

Lähteet
-------

1. ↑  Riistaveden lähikirjasto (Kirjastohakemisto) kirjastot.fi. Viitattu 28.10.2021.
2. ↑  Riistaveden lähikirjasto Kuopion kaupunki via kuopio.finna.fi. Viitattu 28.10.2021.
3. 1 2 3  Lea Salo: Savon kirjastot esittäytyvät: Riistaveden lähikirjasto  2020. Savon alueellinen kehittämistehtävä, savonake.fi. Viitattu 28.10.2021.
4. 1 2  Helmi Nykänen: Riistaveden yhtenäiskoulun hankesuunnittelu alkoi *Yleisradio, yle.fi*.  17.9.2019. Viitattu 28.10.2021.
5. ↑  Markku Malinen: Kaupunginhallitus hyväksyi Riistaveden uuden koulun hankesuunnitelman – uudisrakennuksessa pyritään aloittamaan syksyllä 2023 *Yleisradio, yle.fi*.  1.6.2020. Viitattu 28.10.2021.

Aiheesta muualla
----------------

* Riistaveden lähikirjaston ja Riistaveden yhtenäiskoulun (kirjaston tuleva sijaintipaikka ehkä 2023-) sijainti kartalla (Kuopion karttapalvelu)
Lornjetti 1800-luvulta.
Portugalilainen kreivitär Sabugosa lornjetin kanssa.
**Lornjetti** (ransk. *lorgnette*) on sangattomat silmälasit, jota pidellään kädellä silmien edessä sen sivussa olevan varren avulla. Esineen nimi tulee tuijottamista tarkoittavasta ranskan kielen sanasta *lorgner*.

Lornjetti oli 1700–1800-luvuilla suosittu asuste erityisesti yläluokkaisten naisten parissa. 1600-luvulle saakka optisia apuvälineitä käyttivät lähinnä miehet, mutta lornjetit toivat silmälasit myös naisten ulottuville.

Alun perin lornjetiksi kutsuttiin kiikarimaista välinettä, jota käytettiin varsinkin teatterissa tai oopperassa teatterikiikarin tapaan. Sen käyttö yhdistettiin 1700-luvulla hienostuneeseen seurapiirielämään, tosin sitä myös paheksuttiin "skandaalimaisena". Naisille valmistettiin myös yksilinssisiä lornjetteja, joihin kiinnitetyn peilin avulla saattoi nähdä taakseen tai sivulleen kääntämättä päätään, sekä viuhkoiksi naamioituja lornjetteja, joita väitettiin Ranskan kuningattaren Maria Antoinetten keksinnöksi.

Englantilainen George Adams keksi vuonna 1785 varsinaisen, enemmän silmälaseja muistuttavan lornjetin, jonka lasit voi taittaa kotelomaisen varren sisään silloin kun välinettä ei käytetä. Tämä teki lornjetista aiempaa käytännöllisemmän ja paremmin arkiseen käyttöön soveltuvan mutta myös muodikkaamman. Sen saattoi ripustaa kaulaansa tai käyttää sitä rintaneulana. Myöhemmin taitettaviin lornjetteihin lisättiin jousi, jonka avulla lasit saa ponnahtamaan esiin. Myös miehet käyttivät lornjettia. Esimerkiksi Venäjän keisari Aleksanteri I kantoi sitä aina mukanaan. Suosituimmillaan lornjetit olivat 1800-luvun lopulla, jolloin keskiluokkaiset naiset käyttivät niitä yleisesti. 1900-luvulle tultaessa lornjetti alettiin yhdistää snobismiin ja yläluokan tärkeilyyn, ja sen suosio laski.

Katso myös
----------

* Nenälasit
* Monokkeli

Lähteet
-------

1. 1 2 3  Brittany Golden & Kirsten Hebert: Lorgnette: Fashionable eyewear for women (englanniksi) From the Museum 4/2018, Indiana University. Viitattu 6.2.2022.
2. 1 2 3 4 5  Mimi Matthews: The History of the Lorgnette (englanniksi) Mimi Matthewsin blogi 20.9.2015. Viitattu 6.2.2022.

Aiheesta muualla
----------------

* Kuvia tai muita tiedostoja aiheesta **Lornjetti** Wikimedia Commonsissa
**Kubenskoje** (ven. Ку́бенское о́зеро) on Vienanjoen vesistöön kuuluva säännöstelty järvi Vologdan alueen keskiosassa Venäjällä. Sen pinta-ala on 400 neliökilometriä, keskimääräinen syvyys 2,5 metriä ja suurin syvyys 4,5 metriä.

Järveen laskee noin 30 jokea, joista suurimmat ovat Kubena ja Uftjuga. Valuma-alueen laajuus on 14 500 neliökilometriä. Kubenskojen laskujoki on Suhona, jonka niskalla on säännöstelypato.

Kubenskojejärven kautta kulkee vuonna 1828 rakennettu ja vuonna 1917 uudistettu Volgan–Vienanjoen vesitie. Järveen laskeva Porozovitsajoki ja Vienanjoen kanava yhdistävät sen Volgan vesistöön kuuluvaan Šeksnaan. Suhonajoen niskalla on sulkujärjestelmä. Nykyään vesitietä käytetään Vologdan ja Kirillovin välisenä matkailureittinä.

Järven pohja ja rannat ovat etupäässä kivisiä tai hiekkaisia. Sen pinta-alasta 30 % on vitakasvien, kaislikon ja muun kasvillisuuden peitossa. Kalalajeja ovat nelma, lahna, hauki ja kuha. Järvellä harjoitetaan kalastusta ja se on suosittu retkeilykohde. Kamennyi-saarella on sijainnut vuonna 1260 perustettu Kristuksen kirkastumisen luostari.

Lähteet
-------

1. 1 2 3 4  *Vologodskaja entsiklopedija*, s. 274. Vologda: VGPU, Rus, 2006. ISBN 5-87822-305-8. Teoksen verkkoversio (viitattu 9.12.2011). (venäjäksi)
2. 1 2  *Bolšaja sovetskaja entsiklopedija, tom 13*, s. 545. Moskva: Sovetskaja entsiklopedija, 1973.
3. ↑  *Vologodskaja entsiklopedija*, s. 421. Vologda: VGPU, Rus, 2006. ISBN 5-87822-305-8. Teoksen verkkoversio (viitattu 9.12.2011). (venäjäksi)
**Yhtäaikaisreaktio** on kemiallinen reaktio, jossa kaikki sidosten katkeamiset ja muodostumiset tapahtuvat yhdessä vaiheessa. Yhtäaikaisreaktioissa ei ole reaktiivisia välivaiheita toisin kuin vaiheittaisissa reaktioissa ja reaktioissa on vain yksi siirtymätila. Tyypillisiä yhtaaikaisreaktioita ovat muun muassa SN2-mekanismilla tapahtuva nukleofiilinen substituutio, E2-mekanismilla tapahtuva eliminaatioreaktio, sykloadditiot ja eräät toisiintumisreaktiot.

Yhtäaikaisreaktioille on tyypillistä, että niissä ei esiinny kationisia tai anionisia välivaiheita tai radikaaleja. Näin ollen esimerkiksi liuottimen polaarisuudella tai radikaali-initiaattoreilla- tai -inhibiittoreilla ei ole vaikutusta mekanismiin eikä reaktionopeuteen. Mikäli yhtäaikaisreaktion siirtymätilan muodostumisessa vanhan sidoksen ja uuden sidoksen muodostuminen tapahtuu samalla nopeudella on kyseessä synkroninen prosessi. Mikäli tämä tapahtuu eri tahtia on yhtäaikaisreaktio asynkroninen. Esimerkiksi sykloadditiot ovat tyypillisesti synkronisia ja SN2 asynkronisia.

Lähteet
-------

1. ↑  Concerted reaction *IUPAC GoldBook*. IUPAC. Viitattu 12.4.2017. (englanniksi)
2. 1 2  Eric V. Anslyn, Dennis A. Dougherty: *Modern physical organic chemistry*, s. 637. University Science Books, 2006. ISBN 978-1-891389-31-3. (englanniksi)
3. 1 2  Francis A. Carey & Richard J. Sundberg: *Advanced Organic Chemistry A: Structure and Mechanisms*, s. 595. Springer, 2013. ISBN 978-1-4613-9795-3. (englanniksi)
4. ↑  Marye Anne Fox,James K. Whitesell: *Organic chemistry*, s. 271. Jones & Bartlett Learning, 1997. ISBN 9780763701789. Kirja Googlen teoshaussa (viitattu 12.4.2017). (englanniksi)
5. ↑  Leila Kotama ja Antti Kivinen: *Suomalaisten Kemistien Seuran sanastotoimikunnan julkaisuja nro 5: Fysikaalisen orgaanisen kemian sanasto*, s. 135–136. Suomen Kemian Seura, 1983. ISBN 951-9223-20-7. (englanniksi)
Raissiluoto

|  |  |
| --- | --- |
| Sijainti | 
60°24′39.9″N, 21°42′59.2″E, NaantaliVarsinais-SuomiSuomi |
| Merialue | 
Saaristomeri |
| Pinta-ala | 
0,86 km²  |

Väestö| Asukasluku | 
10 |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Raissiluoto** on saari Velkuassa Naantalissa. Saaren pinta-ala on 0,86 neliökilometriä, ja vakituisia asukkaita on kymmenen. Vapaa-ajan asuntoja saarella on neljä, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Raissiluodon erottaa suuremmasta pohjoispuolella sijaitsevasta Salavaisten saaresta vain kapea ruovikoitunut salmi. Raissiluodon ja Salavaisten välillä on kiinteä tieyhteys. Raissiluodon suurin pituus on noin 1,7 kilometriä.

Lähteet
-------

1. 1 2 3  "Liite 1", *Ilman kiinteää tieyhteyttä olevat pysyvästi asutut saaret*, s. 109. Alueiden kehittäminen 26/2010. Työ- ja elinkeinoministeriö, 2010. ISSN 1797-3562 ISBN 978-952-227-374-1. Teoksen verkkoversio (pdf) (viitattu 20.7.2016).
2. ↑  Raissiluoto Karttapaikassa *kansalaisen.karttapaikka.fi*. Maanmittauslaitos. Viitattu 20.6.2015.
**Petitmoni** tai **Pucchimoni** (jap. プッチモニ) oli japanilaisen popmusiikki-tyttöyhtyeen Morning Musumen toinen alaryhmä.

Historiaa
---------

Ryhmä perustettiin marraskuussa 1999. Ryhmän perustajajäsenet olivat Kei Yasuda, Sayaka Ichii ja Maki Gotō. Heidän ensimmäinen singlensä, Chokotto Love, myi yli miljoona kappaletta. 

21. toukokuuta 2000 Sayaka Ichii valmistui Morning Musumesta ja Petitmonista, jolloin Tsunku korvasi hänet Hitomi Yoshizawalla muodostaen näin ryhmän toisen sukupolvi. Ryhmä julkaisi kolme singleä ja kokonaisen albumin tuona aikana.

2002 Maki Gotō valmistui Morning Musumesta ja Petitmonista, ja häntä seurasi 2003 Kei Yasuda, jolloin ryhmään jäi vain Hitomi Yoshizawa. Tämän jälkeen muodostettiin Petitmonin kolmas sukupolvi. Uusina jäseninä liittyivät Ayaka Kimura (Coconuts Musumesta) ja Makoto Ogawa (Morning Musumen 5. sukupolven jäsen). Tämä kokoonpano ei koskaan julkaissut yhtään singleä. He tekivät tosin yhden kappaleen nimeltään *WOW WOW WOW* ja 2003 vuoden version kappaleesta *Chokotto Love*. Nämä julkaistiin myöhemmin *Petit Best* -albumeilla.

Vuodesta 2003 ryhmä on ollut tauolla, mutta palasi taas muiden alaryhmien kanssa toimintaan vuonna 2009, uudella nimellään Pucchimoni V/Petitmoni V. Uudet jäsenet ovat Erina Mano, Saki Nakajima ja Mai Hagiwara.

Jäsenet
-------

### Ensimmäinen sukupolvi

* Kei Yasuda
* Sayaka Ichii
* Maki Gotō

### Toinen sukupolvi

* Kei Yasuda (Johtaja-jäsen)
* Maki Gotō
* Hitomi Yoshizawa

### Kolmas sukupolvi

* Hitomi Yoshizawa (Johtajajäsen)
* Makoto Ogawa
* Ayaka Kimura (Coconuts Musumesta)

Aiheesta muualla
----------------

* Virallinen Hello! Project -profiili (japaniksi)
* Petitmonin kuvallinen diskografia (Arkistoitu – Internet Archive) (japaniksi)
**Shosholoza** on perinteinen eteläafrikkalainen kansanlaulu. Sitä lauloivat alun perin siirtotyöläiset maan teollisen vallankumouksen aikana. Apartheidin aikana laulua käytettiin poliittisena protetilauluna ja vuoden 1994 jälkeen siitä on tullut kansallinen urheilujoukkueiden kannatuslaulu. *Shosholoza* on zulua ja sana tarkoittaa "eteenpäin työntymistä" ja sanan sointi muistuttaa rytmikkäästi jyskyttävää höyryjunaa. Nelson Mandela kertoo omaelämäkerrassaan laulaneensa laulua Robben Islandilla ja kuvaili sitä "lauluksi, jossa aparteidin vastainen taistelu vertautuu vastaan tulevaan junaan". Laulun ovat levyttäneet muun muassa Ladysmith Black Mambazo, Helmut Lotti ja Peter Gabriel ja se kuuluu gumboot-tanssiryhmien ja koulujen kuorojen vakio-ohjelmistoon. Laulu esitetään vuorolauluna niin, että solisti esittää ensin fraasin, johon kuoro vastaa.

Laulu nousi rygbymaajoukkueen epäviralliseksi tunnuslauluksi sen voitettua vuonna 1995 ensimmäistä kertaa lajin maailmanmestaruuden ja siitä on tullut myös maan jalkapallojoukkueen tunnussävel.

Laulun sanat ovat:

> »Shosholoza, shosholoza  
> 
> 
> 
> Ku lezontaba  
> 
> Stimela sphuma eSouth Africa  
> 
> Wenu yabaleka  
> 
> Wenu yabaleka  
> 
> Ku lezontaba  
> 
> Stimela siphum' eSouth Africa
> 
> 
> » 
> 
> 

Suomeksi vapaasti käännettynä:

> »Eteenpäin, eteenpäin  
> 
> 
> 
> näiden vuorien läpi  
> 
> höyryjuna Etelä-Afrikasta  
> 
> me lähdemme  
> 
> me lähdemme  
> 
> näiden vuorien läpi  
> 
> höyryjuna Etelä-Afrikasta
> 
> 
> » 
> 
>

Lähteet
-------

1. 1 2  History  2010. Shosholoza Rhythm of the Nation.  Arkistoitu 3.1.2015. Viitattu 9.7.2010. (englanniksi)
2. 1 2 3  Joseph Opio: Shosholoza - the Unofficial Anthem That Will Inspire Bafana Bafana *AllAfrica*.  11 June 2010. Twenty Ten. Viitattu 9.7.2010. (englanniksi)
3. ↑  Sign Along  2010. Shosholoza Rhythm of the Nation.  Arkistoitu 4.1.2015. Viitattu 9.7.2010. (englanniksi)

Aiheesta muualla
----------------

* Shosholoza, Drakensbergin poikakuoron esittämänä
**Henrik Gustaf Valdemar Sandström** (s. 28. huhtikuuta 1952 Luoto) on suomalainen kestävyysjuoksija. Hän edusti seuratasolla IF Drott -seuraa. Hänen valmentajansa oli Erik Haglund. Kilpauransa jälkeen hän on toiminut muun muassa Siuntion kunnanjohtajana.

Urheilu-ura
-----------

Henrik Sandström osallistui MM-kilpailuihin 1983 Helsingissä maratonilla. Hänen ennätyksensä on 2.14.23, juostu 4. kesäkuuta 1983.

### SM-mitalit aikuisten sarjassa

* Hopeaa

Maraton, 1986 (2.15,02)
### Sisäratojen SM-mitalit aikuisten sarjassa

* Pronssia

1500 m, 1979 (3.51,9)
3000 m, 1982 (8.06,74)
### Arvokisaedustukset aikuisten sarjassa

* MM-kilpailut

1983, maraton (44:s, 2.21.56)

Siviiliura
----------

Henrik Sandström on toiminut Siuntion kunnanjohtajana (2001–2009), Uudenmaan virkistysalueyhdistyksen toiminnanjohtajana ja Kauniaisten kaupungininsinöörinä.

Lähteet
-------

1. ↑  Rantalainen, Paavo: Siuntiossa luja usko – iso monitoimihalli valmis ensi vuonna *Viisykkönen*.  17.5.2014. Viitattu 1.1.2021.
2. ↑  Huhta, Matti: Henrik Sandström Siuntion johtoon *Helsingin Sanomat*.  27.6.2000. Viitattu 1.1.2021.
3. 1 2  Juha-Pekka Isotupa Siuntion kunnanjohtajaksi  30.6.2009. Yle. Viitattu 1.1.2021.

Aiheesta muualla
----------------

* Henrik Sandström Tilastopaja (vaatii kirjautumisen, maksullinen palvelu).
* SIF Friidrott: Henrik Sandströmin harjoitusohjelma vuosina 1972, 1977 ja 1982 (Arkistoitu – Internet Archive) (ruotsiksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Raiskauskulttuuri** on 1970-luvulla käyttöön otettu nimitys, jolla kuvataan laajalle levinnyttä sosiaalista ilmapiiriä, jossa seksuaalinen väkivalta normalisoidaan ja oikeutetaan. Termi luotiin havainnollistamaan tapoja, joilla seksuaalisen väkivallan uhrit syyllistetään ja seksuaalista väkivaltaa normalisoidaan. Termillä kuvataan myös kulttuuria, jossa jotkut hyötyvät rahallisesti tai muutoin seksuaalisen väkivallan ja hyväksikäytön normalisoinnista. Raiskauskulttuurin katsotaan vallitsevan sellaisessa yhteisössä tai ympäristössä, jossa yhteisölliset uskomukset ja asenteet normalisoivat seksuaalisen väkivallan, kannustavat ihmisiä yhdistämään seksin väkivaltaan ja väheksyvät seksuaalisen väkivallan vakavuutta.

Tietoisuutta seksismistä ja naisiin kohdistuvasta väkivallasta muovanneessa elokuvassa *Rape Culture* (1975) määritettiin ensimmäisen kerran raiskauskulttuurin käsite. Emilie Buchwald määritteli raiskauskulttuurin käsitettä ja kuvaili sen sisältöä edelleen kirjassaan *Transforming a Rape Culture*. Teoksessa hän piti raiskauskulttuuria kompleksisena uskomusten joukkona, joka rohkaisee miehiä seksuaaliseen aggressioon ja tukee naisiin kohdistuvaa väkivaltaa.

UN Womenin Suomen-haaran toiminnanjohtaja Jaana Hirsikangas kuvaili maailmanlaajuisen raiskauskulttuurin vahingoittavan yhteiskuntaa kaventamalla tyttöjen ja naisten liikkumis-, kouluttautumis- ja elannonhankkimismahdollisuuksia sekä vahingoittamalla fyysistä ja psyykkistä terveydentilaa.

Raiskauskulttuurin käsitettä on kritisoitu miesten syyllistämisestä ja syyllisyyden siirtämisestä pois raiskaajien itsensä harteilta. Lisäksi on esitetty raiskauskulttuurin eliminointipyrkimysten johtaneen sensuuriin.

Lähteet
-------

1. 1 2 3  Rape Culture Brandon University, viitattu 10.5.2023
2. 1 2  #NAISTENPÄIVÄT: Lopetetaan raiskauskulttuuri! UN Women Suomi 7.3.2020, viitattu 10.5.2023
3. ↑  What is rape culture? Rape Crisis England & Wales, viitattu 10.5.2023
4. ↑  What Is Rape Culture? Rape Prevention Education, viitattu 10.5.2023
5. ↑  Rape Culture Cambridge Documentary Films, viitattu 10.5.2023
6. ↑  Caroline Kitchens, It's Time to End 'Rape Culture' Hysteria Time 20.3.2014, viitattu 10.5.2023
**Spectrobes** on japanilaisen Jupiter-peliyhtiön kehittämä ja Disney Interactiven vuonna 2007 julkaisema Nintendo DS- ja Wii-peli.

Tarinan alku
------------

Rallen ja Jeena kiertävät Nanairo-planeettakunnassa partioimassa, kun saavat yllättäen hätäviestin. He löytävät Daichi-planeetalta tajuttoman vanhan miehen. Hänen aluksensa on laskeutuessaan tuhoutunut, ja Rallen löytää oudon Prizmod-nimisen esineen aluksen hylyn vierestä. Kun Rallen tarttuu esineeseen, suuri pyörre ilmestyy ja imaisee hänet sisäänsä. Rallenin palattua Jeena ohjaa hänet jo heränneen miehen luo. Hän kertoo nimensä olevan Aldous. Hän kertoo, että hänen kotigalaksinsa tuhoutui Krawlien hyökkäyksessä ja että hän on ainoa eloonjäänyt. Aldous kertoo Rallenille, että hän on ottanut ensimmäisen askeleen tullakseen Spectrobe-mestariksi. Hän käyttää Prizmodia näyttääkseen Komainun, Spectroben, joka on vauvamuodossa, ja kertoo miten nuoret spectrobet voivat etsiä muita spectrobeja jotka on haudattu maan alle. Sitten he lähtevät etsimään haudattuja Spectrobeja suunnitelmanaan, että alkavat pelastaa eri galakseja Krawleilta.

Eräitä Spectrobeja
------------------

* Komainu
* Gristar
* Windora Ortex
* Danilob
* Spiko
* Shakin
* Zaza

Pelihahmot
----------

* Rallen
* Jeena
* Aldous/Mr. X
* Dr. Kate
* Commander Grant
* Dr. Wright
**Vokaalitrance** on trancen alalaji, johon on liitetty mukaan myös laulu.

Vokaalitranceen liittyy hyvin läheisesti featuring-yhteistyö, eli useat laulajat tekevät yhteistyötä monien eri DJ:n kanssa. Tällaisia ovat muun muassa Kirsty Hawkshaw, Jan Johnston ja Justine Suissa, joiden laulua voi kuulla esimerkiksi Armin van Buurenin ja Tiëston kappaleilla.

Vokaalitrancestä mixataan myös usein "dub"- tai "instrumentaali"-versioita, joissa ei ole laulua mukana. Myös vocaltrance-remixit ovat yleisiä. Niissä laulu on esimerkiksi lisätty jo ilmestyneeseen kappaleeseen. Laulajat ovat useimmin naisia, mutta myös mieslaulajia kuullaan joillakin levytyksillä.

Joskus voi olla vaikeaa erottaa vokaalitrance covereista. Cover on jo entuudestaan jonkun muun julkaisema, mutta toisen dj:n käyttöönottama vanha ja tunnettu kappale, jota muokataan (esimerkiksi Groove Coveragen Poison on coveri Alice Cooperin Poisonista). Puhdas vokaalitrance on kuitenkin vain trancea, jossa on mukana laulu.

Atomic cat - Dark HeartTrance GressionÄänitiedostojen kuunteluohjeet

Artisteja
---------

* 4 Strings
* Above & Beyond
* Alice Deejay
* Aly & Fila
* Alexander Popov
* Armin Van Buuren
* Astroline
* ATB
* Blank & Jones
* BT
* Chicane
* Ferry Corsten
* Gareth Emery
* Cosmic Gate
* Dash Berlin
* Dee Dee
* Delerium
* Jessy De Smet
* DJ Encore
* DJ Sammy
* DT8 Project
* Elucidate
* Filo & Peri
* Flip & Fill
* Fragma
* Gabriel & Dresden
* Judge Jules
* Kaskade
* Kyau & Albert
* Lasgo
* Kelly Llorenna
* Lost Witness
* Luminary
* Edward Maya
* Milk Inc.
* (We Are) Nexus
* John O'Callaghan
* OceanLab
* Markus Schulz
* Roger Shah
* The Space Brothers
* Sylver
* Darren Tate
* Tiësto
* Tritonal
* Ian Van Dahl
* Paul Van Dyk
**Sopimuksen hyväksyneet maat**   Osallisena vain vuoden 1951 sopimuksessa
  Osallisena vain vuoden 1967 sopimuksessa
  Osallisena kummassakin sopimuksessa
  Ei-osallisena kummassakaan sopimuksessa
**Sopimus pakolaisten oikeudellisesta asemasta** eli **Geneven pakolaissopimus** on Yhdistyneiden kansakuntien vuonna 1951 laatima ja vuonna 1967 laajennettu sopimus pakolaisten oikeudellisesta asemasta. Sopimuksessa on määritelty, kuka on pakolainen ja millaiset oikeudet ja velvollisuudet hänelle kuuluvat. Ensimmäinen asiakirja keskittyi suojelemaan eurooppalaisia 2. maailmansodan pakolaisia ennen vuotta 1951. Vuonna 1967 sopimuksesta poistettiin aikarajat, ja se laajennettiin kattamaan kaikki pakolaiset.

Vuonna 2021 sopimuksesta oli kulunut 70 vuotta. Juhlapuheessa YK:n pakolaispäävaltuutettu Filippo Grandi sanoi, että "sopimuksen ansiosta on pelastettu miljoonia ihmishenkiä" ja se on yhä ajankohtainen. Grandi korosti valtioiden yhteistyötä ja pakolaisten suojelun perusperiaatteita, joita jotkut valtiot ovat viime aikoina yrittäneet kiertää.

Lähteet
-------

1. ↑  Pakolaisten oikeusasemaa koskeva YLEISSOPIMUS  14.12.2018. Finlex.
2. ↑  Frequently asked questions about the 1951 Refugee Convention  1.6.2001. UNHCR. Viitattu 18.5.2022.
3. ↑  Vuoden 1951 pakolaissopimus: 70 vuotta hengenpelastavaa suojelua pakeneville ihmisille  28.7.2021. UNHCR.  Arkistoitu .
**Sopila** (monikossa **sopile**, tai istr. **roženica**, monikossa **roženice**) on muinainen perinteinen kroatialainen puupuhallin. Sopila muistuttaa oboeta ja skalmeijaa. 

Istrialainen asteikko, jossa ylempää melodiaa soittaa suuri sopila, alempaa pieni. Istarska lestvica.mid soita**(ohje)**
Sopilaa on käytetään pääasiassa Kvarnerinlahden alueella, Kastavissa, Vinodolissa, Krkin saarella ja Istriassa. Sopileja soitetaan aina pareittain, jolloin samaan aikaan soittavat suuri ja pieni tai ohut ja paksu sopila. Siksi soittimeen viitataankin useimmiten monikkomuodossa *sopile*. Sopila on soittimena monipuolinen, ja se on tunnettu erityislaatuisesta läpitunkevasta äänestään. Sitä jäljitellään nykyisin modernissa Kvarnerin alueen musiikissa käyttämällä oboeta tai sopraanodulzainaa. Sopila on nykyään mihjn ja šurlen ohella suosituimpia soittimia Istrian,  Kvarnerin ja Krkin kansanperinteessä.

Lähteet
-------

* Roženice (sopele, sopile, supiele, tororo). Istrapedia.hr, M. Marić (kroatiaksi)
* Sopile (Arkistoitu – Internet Archive). Gajde.com, Stjepan Večković (kroatiaksi)
* Sopile (Arkistoitu – Internet Archive). Kroatian postilaitos.
Spektr-RG Venäjän röntgentutka-teleskooppi vuoden 2011 Paris Air Show -tapahtumassa.
**Spectrum-X-Gamma** (lyhenne SRG) on venäläis-saksalainen suurenergia-astrofysiikan tutkimusasema, joka laukaistiin avaruuteen heinäkuussa 2019. Tutkimusasemalla on kaksi röntgenteleskooppia: saksalainen eROSITA, joka havainnoi 0,5–10 kiloelektronivoltin suuruisia röntgenkvantteja, ja venäläinen ART-XC, joka havainnoi korkeampienergisiä, jopa 30 keV:n kvantteja.

Hanke alkoi Neuvostoliitossa 1980-luvulla. Vuodesta 1988 lähtien Suomi toteutti siihen SIXA-nimistä röntgenspektrometriä. Suomalainen hanke keskeytettiin vuonna 2003, jolloin oli selvää, ettei SGR-satelliitti toteudu alkuperäisessä muodossaan. Tässä missiossa osallistujia olivat Tanska, Saksa, Italia, Yhdysvallat, Israel ja Englanti.

Uusiutunut hanke on edennyt 2000-luvulla Venäjällä. Hankkeen johto on edelleen IKIssä. Jonkin aikaa missio tunnettiin myös nimellä Spectrum-RG/eRosita/Lobster. Hankkeen osallistujat ovat Venäjä, Italia, Turkki, Saksa ja Englanti. Saksan rooli on 2010-luvulla suuri tämän mission toteutuksessa. Satelliitti piti laukaista toukokuussa 2011. Sen laukaisu oli kytkeytynyt Elektro L1- sääsatelliitin, jossa on sama satelliittirunko kuin SRG:ssä.

Asema laukaistiin lopulta avaruuteen 13. heinäkuuta 2019 Baikonurista Proton-kantoraketilla ja ohjattiin kiertämään Lagrangen pistettä 2, joka sijaitsee Auringon ja Maan muodostamalla akselilla, 1,5 miljoonan kilometrin päässä Maasta. Kuuden kuukauden jälkeen eROSITA oli kuvannut koko maailmankaikkeuden kertaalleen ja löytänyt yli miljoona röntgensäteilyn lähdettä, kaksi kertaa niin paljon kuin tunnettiin ennen sen tekemää kartoitusta. Suurin osa kohteista oli aktiivisia galaksiytimiä.

Lähteet
-------

1. 1 2  Howell, Elizabeth: Russia Launches Spektr-RG, a New X-Ray Observatory, into Space *Space.com*.  13.7.2019. Viitattu 15.8.2021.
2. ↑  Russia To Launch International Space Lab In 2011 *Space Travel – Space Exploration and Tourism*.  26.3.2007. Viitattu 01.05.2018 (englanniksi) .
3. ↑  Zakutnyaya, Olga: Russia sets space science priorities: Astrophysics, plasma research and planetary missions *SpaceDaily*.  12.4.2012. Viitattu 01.05.2018 (englanniksi) .
4. ↑  Spectrum-Roentgen-Gamma – About *srg.iki.rssi.ru*. Viitattu 16.8.2021.
5. ↑  Gohd, Chelsea: New map of the universe unveils a stunning X-ray view of the cosmos *Space.com*.  9.7.2020. Viitattu 15.8.2021.

Aiheesta muualla
----------------

* SRG IKIn sivuilla
* SRG ym. venäläisiä tiedemissiokaavailuja ESAn sivulla (Arkistoitu – Internet Archive)
Prinssi Abdulilah
**Abdulilah** (arab. عبد الإله‎ **’Abdu-l-ilāh**; myös **Abdul Illah** tai **Abdullah-Ilah**) (s. 1913, Ta’if, Arabia, k. 14. heinäkuuta 1958 Bagdad) oli Irakin kuninkaan Ghazin serkku ja lanko sekä Irakin sijaishallitsija 1939–1952, kunnes kuningas Faisal II tuli täysi-ikäiseksi. Hän oli myös Irakin kruununperijä vuodesta 1943.

Abdulilah oli Hijazin hašimidikuningas Ali ibn Husainin poika, jonka Abdulaziz karkotti. Hän sai vallan maassa kuningas Ghazin kuoltua auto-onnettomuudessa ja kolmivuotiaan Faisal II:n noustua valtaistuimelle. Entinen pääministeri Rašid Ali al-Kailani johti saksalaismielistä vallankaappausta toisen maailmansodan aikana, mutta brittijoukot valtasivat maan ja syrjäyttivät hänet toukokuussa 1941.

Faisal II tuli täysi-ikäiseksi 1953, mutta Abdulilahin vaikutusvalta maan politiikkaan jatkui. Hän oli kuninkaan läheinen avustaja ja länsimaismielinen. Hänet ja kuningasperhe surmattiin vallankaappauksessa 14. heinäkuuta 1958, joka päätti Irakin monarkian.

Lähteet
-------

1. ↑  The Hashemite Royal Family *Kinghussein.gov.jo*. Viitattu 25.10.2018. (englanniksi)
2. ↑  Suomi, Juhani (toim.): *Urho Kekkosen päiväkirjat 1, 1958–62*, s. 94. Otava, 2001. ISBN 951-1-15547-4.
3. ↑  Sotilasjuntta kaappasi vallan Irakissa.  *Helsingin Sanomat*, 15.7.1958, s. 5 ja 12.

Aiheesta muualla
----------------

* Kuvia tai muita tiedostoja aiheesta **Abdulilah** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
	+ 2
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat

 |
|  |
| Muut | 
* NARA

 |

 |
Lehden ensimmäisen numeron etusivu.
**Kansakoulu** oli Jyväskylässä vuosina 1875–1881 ilmestynyt kasvatusopillinen aikakauslehti.

Olai Wallinin toimittama ja Weilin & Göösin kirjapainon tukema *Kansakoulu, Kasvatusopillinen sanomalehti* toimi opettajien äänenkannattajana, mutta pyrki jakamaan tietoutta myös koulujen johtokunnille ja suurelle yleisölle. Kansakoulukysymyksiä perusteellisesti tarkastellut lehti korosti myös kotikasvatuksen merkitystä ja tavoitteli elävää yhteyttä kodin ja koulun välille. Kahdesti kuukaudessa ilmestyneen lehden levikki oli 200 vuosikertaa vuonna 1875.

Lähteet
-------

1. 1 2  *Suomen lehdistön historia 10. Aikakauslehdistön historia: Aikakauslehdistön kehityslinjat*, s. 60–61. Kuopio: Kustannuskiila oy, 1992. ISBN 951-657-327-4.
2. ↑  Tuusvuori, Jarkko S.: *Kulttuurilehti 1771–2007*, s. 68. Helsinki: Suomalaisen Kirjallisuuden Seura, 2007. ISBN 978-951-746-918-0.
3. ↑  Kurikka, Jussi & Takkala, Marketta: *Suomen aikakauslehdistön bibliografia 1782–1955*, s. 82. Helsinki: Helsingin yliopiston kirjasto, 1983. ISBN 951-45-3158-2.

Aiheesta muualla
----------------

* *Kansakoulu* digitoituna kansalliskirjastossa
Osallistujamaat maailmankartalla.
**Kansainyhteisön kisat 2014** olivat järjestyksessään 20. Kansainyhteisön kisat. Ne järjestettiin Skotlannin Glasgow’ssa 23. heinäkuuta – 3. elokuuta 2014. Glasgow voitti valintaprosessissa Nigerian pääkaupungin Abujan äänin 47-24.

Kisoihin osallistui 4 947 urheilijaa 71 Kansainyhteisön jäsenmaasta. Kisojen mitalitaulukon voitti Englanti 174 mitalillaan ennen Australiaa (137) ja Kanadaa (82). Mitalitaulukon kärkisija oli ensimmäinen Englannille sitten vuoden 1986 kisojen. Avajaisseremonia järjestettiin Celtic Parkilla ja päättäjäisseremonia Hampden Parkilla. Kilpailut olivat suurin ikinä Skotlannissa järjestetty urheilutapahtuma.

Urheilulajit
------------

Kisoissa kilpailtiin seuraavissa urheilulajeissa:

* vesiurheilu
	+ uimahypyt (10 tapahtumaa)
	+ uinti (44)
* yleisurheilu (tulokset) (50)
* sulkapallo (6)
* nyrkkeily (tulokset) (13)
* pyöräily
	+ maastopyöräily (2)
	+ maantiepyöräily (4)
	+ ratapyöräily (17)
* voimistelu
	+ telinevoimistelu (14)
	+ rytminen voimistelu (6)
* maahockey (2)
* judo (14)
* nurmikeilailu (10)
* verkkopallo (1)
* rugby-7 (1)
* ammunta (19)
* squash (5)
* pöytätennis (7)
* triathlon (3)
* painonnosto (19)
* paini
	+ vapaapaini (14)

Aiheesta muualla
----------------

* Kuvia tai muita tiedostoja aiheesta **Kansainyhteisön kisat 2014** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Martin Ekström
**Vaasan rykmentti** oli valkoisten itäarmeijaan kuuluva joukko-osasto Suomen sisällissodassa. Rykmentin komentaja oli everstiluutnantti Martin Ekström.

Joukko-osastot
--------------

* **1. pataljoona**

Komentaja: jääkärikapteeni Carl Nordensvan.

* **2. pataljoona**

Komentaja: jääkärikapteeni Yrjö Väinönheimo myöh. jääkärikapteeni Vilho Lindén.

* **3. pataljoona**

Komentaja: majuri G. A. Bäckman.

* **Täydennyspataljoona**

Komentaja: majuri Anthoni, pataljoonan kutsuntapiiri oli Vaasa ja sijoituspaikkakunta Vaasa

Täydennyspataljoonassa palvelleet Saksan jääkärit: koulutusupseerina jääkärivääpeli Niilo Koskinen.

Rykmentissä palvelleet Saksan jääkärit
--------------------------------------

vääpelinä Frans Vihtori Pietilä, III Seppälän pataljoonasta Tampereen valtauksen jälkeen siirtyi rykmenttiin konekiväärikouluttajaksi, komppanianpäälliköksi ja myöhemmin adjutantiksi jääkärivänrikki Ville Nenonen

Lähteet
-------

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925
* Toim. Kai Donner, Th. Svedlin, Heikki Nurmo, Suomen vapaussota VIII, GUMMERUS Jyväskylä 1927.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
**Oleksandr Serhijovytš Pjatnytsja** (ukr. Олександр Сергійович П’ятниця, s. 14. heinäkuuta 1985 Dnepropetrovsk, Ukraina) on ukrainalainen keihäänheittäjä.

Pjatnytsja sai pronssia alle 23-vuotiaiden EM-kilpailuissa Debrecenissä 2007. Hän sijoittui IAAF:n yleisurheilufinaalissa 2009 viidenneksi tuloksella 80,60 m. Barcelonan EM-kilpailuissa 2010 hän oli neljäs tuloksella 82,01. Berliinin MM-kilpailuissa 2009 ja Daegun MM-kilpailuissa 2011 hän karsiutui loppukilpailusta. Helsingin EM-kilpailuissa 2012 hän sijoittui viidenneksi.

Lontoon olympialaisissa 2012 Pjatnytsja sijoittui alun perin toiseksi tuloksella 84,51 häviten voittajalle Keshorn Walcottille seitsemän senttimetriä. Pjatnytsja kuitenkin menetti mitalinsa vuonna 2016 kun hänen Lontoossa antamansa dopingnäyte osoittautui positiiviseksi uusintatesteissä. Hän sai kahden vuoden kilpailukiellon ajalle 26.5.2016–25.5.2018 ja kaikki hänen tuloksensa aikaväliltä 11.8.2012–10.8.2014 hylättiin takautuvasti.

Pjatnytsjan ennätys on 86,12 m, jonka hän heitti Kiovassa 20. toukokuuta 2012.

Kausien parhaat heitot
----------------------

* 2007 76,28 Debrecen 14.7.
* 2008 78,54 Jalta 24.2.
* 2009 81,96 Saint-Denis 17.7.
* 2010 84,11 Jalta 28.5.
* 2011 82,61 Jalta 31.5.
* **2012 86,12 Kiova 20.5.**

Lähteet
-------

1. 1 2 3 4 5  Oleksandr Pjatnytsja Kansainvälinen yleisurheiluliitto.  (englanniksi)
2. ↑  Javelin Men Final *European Athletics*.  31.7.2010. Viitattu 1.8.2010. (englanniksi)
3. ↑  Men's Javelin Throw *London2012.com*.  11.8.2012. The London Organising Committee of the Olympic Games and Paralympic Games Limited.  Arkistoitu 1.4.2013. Viitattu 11.8.2012. (englanniksi)
4. ↑  IOC sanctions four athletes for failing anti-doping tests at Beijing 2008 and London 2012 *International Olympic Committee*.  9.8.2016. Viitattu 10.8.2016. (englanniksi)
5. ↑  IAAF Newsletter 183. 31.5.2017. IAAF


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Vaasan kesäyliopisto – Vasa sommaruniversitetet** on Vaasassa toimiva, Vaasan Kesäyliopisto – Vasa Sommaruniversitet r.y:n ylläpitämä suomalainen, kaksikielinen kesäyliopisto. Se on perustettu vuonna 1960. Sivutoimipiste kesäyliopistolla on lisäksi Pietarsaaressa.

Vuonna 2015 Vaasan kesäyliopisto järjesti eri toimipisteissään yhteensä 132 opintojaksoa, joille osallistui kaikkiaan 4 064 opiskelijaa. Opetusta annettiin vuonna 2015 yhteensä 3 491 oppituntia. 

Opetuksesta osa (49 opintojaksoa) oli avoimen yliopiston opetusta. Näille kursseille osallistui yhteensä 608 opiskelijaa, jotka suorittivat kursseilla yhteenlaskettuna 2 202 opintopistettä. Opettajakuntaan kuului yhteensä 61 henkilöä, joista avoimessa yliopistossa opetti 30, joista professoreja tai dosentteja oli 14. Muussa kuin avoimessa yliopisto-opetuksessa opetusta antoi 31 opettajaa.

Vaasan kesäyliopisto rahoitti toimintaansa ensisijaisesti opiskelijamaksuilla (46,5 % kaikista tuloista) ja valtion maksuosuudella (29,7 %). Kuntien maksuosuudet muodostivat 17,8 prosenttia ja hankkeista, tilauskoulutuksista tai muualta saatiin 6,1 % vuoden 2015 tuloista.

Lähteet
-------

1. 1 2 3 4 5 6 7 8 9 10  Arkistoitu kopioSelvitys Suomen kesäyliopistojen toiminnasta vuonna 2015 (pdf) (Kesäyliopistot on listattu perustietoineen sivuilla 10–12, avoimen yliopisto-opetuksen kurssien yhteenvetoa sivun 16 taulukossa 5, opetushenkilökunnasta sivun 20 taulukossa 9, talouden lukuja sivun 29 talukossa 17 ja yhteystiedot sivulla 31) Suomen kesäyliopistot ry. Finlands sommaruniversitet rf. kesayliopistot.fi.  Arkistoitu 18.8.2016. Viitattu 15.7.2016.
2. ↑  **Huom:** Tilastotiedot uupuvat julkaisuun 1. luettelemasta kahdesta ruotsinkielisestä kesäyliopistosta: Hangö sommaruniversitet ja Öppna högskolan/ Högskolan på Åland.
**TVR Griffith** on TVR:n valmistama urheiluauto. 

Autoa on valmistettu vuosina 1991–2002.
Edeltäjiensä TVR Griffith 200:n ja TVR Griffith 400:n tavoin moderni Griffith oli kevyt (vain 1248 kg) lasikuitukorinen kaksiovinen, kaksipaikkainen avoauto suurella V8-moottorilla. Kaikissa malleissa on viisivaihteinen manuaalivaihteisto.

Kehitys
-------

Alun perin moottorina oli Roverin 4,0-litrainen 240-hevosvoimainen V8, jota kuitenkin vuonna 1992 suurennettiin 4,3-litraiseksi 280-hevosvoimaiseksi. 

Vuonna 1993 moottori vaihdettiin kokonaan uuteen 5,0-litraiseen 350-hevosvoimaiseen.

Moottorit
---------

* 400 (3947 cm3) - 240 hv @ 5250 r/min
* 430 (4280 cm3) - 275 hv @ 5500 r/min
* 500 (4997 cm3) - 320/325/340 hv @ 5500 r/min

Toinen sukupolvi
----------------

Uusi Griffith esittelyssä vuonna 2017.
Vuonna 2017 merkin 70. vuotispäivän myötä esiteltiin toisen sukupolven Griffith.

Lähteet
-------

1. ↑  Long‑awaited new TVR to be launched at Revival 2017! *goodwood.com*.  5.6.2017. Viitattu 30.1.2023. (englanniksi)

 *Tämä artikkeli tai sen osa perustuu Autowikin artikkeliin, ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.*
Valkea ja musta kuningas tornittavat lyhyesti ja pitkästi.
**Tornitus** eli **linnoitus** on shakissa siirto, jolla kuningas siirretään aloitusruudustaan kaksi ruutua sivulle ja samanvärinen, kuninkaan siirtymissuunnassa oleva torni siirretään sen viereen toiselle puolelle. Tornituksen tarkoituksena on viedä kuningas parempaan turvaan ja samalla tuoda nurkassa oleva torni peliin.

Tornitusoikeus on menetetty pysyvästi silloin, kun kuningas on siirtynyt pelin aikana. Tornittaa ei myöskään enää voi sellaisen tornin kanssa, joka on jo siirtynyt. Tornitusta ei saa suorittaa sillä hetkellä, kun kuningas on shakissa, tai kun ruutu, johon se siirtyy tai jonka se ylittää on vastustajan nappulan uhkaama, tai kun kuninkaan ja tornin välissä on yksi tai useampi nappula. Pitkän tornituksen 0-0-0 saa kuitenkin tehdä, vaikka torni joutuisi liikkumaan uhkauksen yli, mikäli kuningas ei joudu.

Tornitus on sääntöjen mukaan tehtävä niin, että ensin kosketetaan kuningasta ja vasta sitten tornia.

Tornitus merkitään 0–0 tai 0–0–0. Ensinmainittu tarkoittaa tornitusta "lyhyemmälle" puolelle, jälkimmäinen "pidemmälle" puolelle.

Lähteet
-------

1. 1 2 3  Shakin säännöt 2018  2018. Shakkiliitto. Viitattu 6.2.2021.
2. ↑  How to play chess: Castling *Chess Strategy Online*. Viitattu 6.2.2021.
3. ↑
4. ↑  Veikko Valo: Shakin aakkoset *Suomen Shakkikustannus*. Viitattu 6.2.2021.
**Rusupiirakka** on karjalainen perinneruoka. Ruokalajilla on useita nimiä, joista tunnetuimpia rusupiirakan lisäksi ovat hakkoopiirakka, lohkopiirakka ja lohkokukko. Suojärvellä päin rusupiirakkaa sanottiin mökköpiirakaksi.

Yleisimmin rusupiirakka tehdään perunasta. Perunat voidaan hakata hienoksi hakkelukseksi, mutta myös perunaviipaleista tehdään rusupiirakkaa. Lanttukin on suosittu täyte. Koivistolaisten reseptissä leivinpaperille kaulitun ruistaikinalevyn päälle laitetaan täytteeksi silputtua siankylkeä perunoiden ja suolan ohella. Päälle nostettava piirakan kuorilevy on hieman pohjalevyä pienempialaisempi, sillä pohjalevystä valmistetaan myös piirakan reunat. Reunat kostutetaan vedellä, ja kansi tiivistetään pohjaosaan. Kanteen pistellään reikiä haarukalla ennen paistamista. Paistamisen loppulla piirakan kuorta voi voidella voilla; kypsä piirakka voidellaan sen tultua uunista. Voipaperilla peitelty piirakka saa tekeytyä vielä pyyhkeen alla tunnin pari ennen tarjoilua.

Lohkopiirakan täytteenä käytetään myös ohraryynejä. Seiskarissa lohkokukkoon on saatettu panna sieniä ja sipulia. Silloin kukosta tehdään puolikuun mallinen. Yleensä hakkoopiirakka on neliskanttinen suljettu piirakka.

Lähteet
-------

1. ↑  Ruokaperinne - Rusupiirakka (kaksi pellillistä) Suomen Koivisto-Seura ry.  Arkistoitu 21.7.2013. Viitattu 29.7.2016.

Aiheesta muualla
----------------

* Kokki Kolmonen
**Zandenkoira** on keskiafrikkalainen koirarotu.

Ulkonäkö
--------

Zandenkoira on pieni ja muistuttaa koirasutta. Korvat ovat suuret ja pystyt. Häntä on lyhyt ja saparomaisesti kiertynyt ("korkkiruuvihäntä"). Karvapeite on lyhyt ja sileä. Väritys on tavallisesti kellertävänruskea, ja usein niskassa on valkoinen raita.

Luonne ja käyttäytyminen
------------------------

Rotu on hiljainen, jopa mykäksikin kuvailtu.

Alkuperä
--------

Zandenkoira on saanut nimensä sitä kasvattavalta heimolta. Kairossa eläneet eurooppalaiset hankkivat joitain yksilöitä ja lähettivät ne Englantiin vuonna 1925. Myös vuoden 1934 Geneven näyttelyssä nähtiin muutama rodunedustaja.

Zandejen naapuriheimolla mangbetuilla on samantyyppinen koira, ns. "mangbetunkoira", joka kuuluu kuitenkin käytännössä samaan rotuun. Rotu on erittäin suurella todennäköisyydellä läheistä sukua basenjille.

Lähteet
-------

1. 1 2 3 4  Morris, Desmond. *Dogs - The Ultimate Dictionary of Over 1000 Dog Breeds*, s. 322. Trafalgar Square, 2008: North Pomfret, Vermont.